༈།བླ་མ་རྣམས་ལ་ཕྱག་འཚལ་ལོ།།འཕོ་བ་ལ་གསུམ།ར་བ་འོད་གསལ།འབྲིང་སྒྱུ་ལུས།ཐ་མ་བསྐྱེད་རིམ་གྱིས་འཕོ་བའོ།།དེ་ལ་འོད་གསལ་གྱི་འཕོ་བ་ནི།རང་ལ་འོད་གསལ་གྱི་རྟོགས་པ།
ཡོད་པ་ཞིག་འཆི་བའི་དུས་སུ།རང་གིས་བསྒོམས་པའི་འོད་གསལ་ལ་མ་ཡེངས་པར་བྱས་ནས་འཆི་བ་ཡིན་ཏེ་དེ་ལ་འཕོ་རྒྱུ་མེད་ཀྱང་འཕོ་བར་མིང་བཏགས་པ་ཡིན།འབྲིང་སྒྱུ་ལུས་ཀྱི་འཕོ་བ་ནི།དེ་ལྟར་བསྒོམས་པའི་དུས་སུ་རང་གི་གནས་འདི་སུམ་
ཅུ་རྩ་གསུམ་ཨར་མོ་ལིག་ཀའི་རྡོ་ལེབ་ཀྱི་སྟེང་ཡིན་པར་བསམས་ལ།དེ་ནས་བསྒོམ་པར་བྱའོ།།གཉིད་ཀྱི་དུས་སུ་ཡང་སུམ་ཅུ་རྩ་གསུམ་དུ་ཕྱིན་ལ་དེར་བསྒོམ་པའི་འདུན་པ་བྱའོ།།དེ་ལྟར་བྱས་པས།རྨི་ལམ་དུ་སུམ་ཅུ་རྩ་གསུམ་དུ་བསྒོམ
པ་རྨི།མངོན་པར་དགའ་བའི་འཕོ་བ་བྱ་བ་ཡིན་པས།དེ་འཆི་བའི་དུས་སུ་སུམ་ཅུ་རྩ་གསུམ་གྱི་གནས་ཨར་མོ་ལིག་ཀའི་རྡོ་ལེབ་ཞེས་བྱ་བ།མནན་ན་ནེམ་བྱེད་པ།བཏེག་ན་འཕར་བྱེད་པ་བཅོམ་ལྡན་འདས་ཀྱི་ཞབས་ཀྱིས་བཅགས་པ།བྱིན་གྱིས་
བརླབས་པའི་གནས་དེར་ཕྱིན་ལ།དེར་ཕྱག་རྒྱ་ཆེན་པོ་བསྒོམ་སྙམ་པའི་འདུན་པ་དྲག་པོ་བཏང་བས།ཤེས་པ་སུམ་ཅུ་རྩ་གསུམ་དུ་འཕོས་ནས་དབུགས་འགགས་ལུས་བཞག་པའོ།།དེར་བསྒོམས་པས་ཕྱག་རྒྱ་ཆེན་པོའི་དངོས་གྲུབ་ཐོབ་པའོ།།
ཐ་མ་བསྐྱེད་རིམ་གྱིས་འཕོ་བ་ནི།རང་ཡི་དམ་ལྷར་བསམས་ལ།ལྟེ་བར་ཨ།སྙིང་གར་ཧཱུྃ།ཚངས་བུག་ཏུ་ཀྵཾ་བསམས་ལ།དེ་ནས་རླུང་བུམ་པ་ཅན་དུ་བྱས་ཏེ།ཨ་དེ་ཡར་སོང་ཧཱུཾ་ལ་བསྟིམ།ཧཱུྃ་ཡར་སོང་བས།ཀྵུཾ་དེ་འབུར་འབུར་འཕུལ་བར

བསམ།དེ་ནས་ཡང་མར་ལ་ཕབ་ལ་སོ་སོར་བཞག།དེ་ལྟར་བྱང་བར་བྱས་ལ།ནམ་འཆི་རྟགས་བྱུང་བ་དང་།དེར་འཕོ་བའི་དུས་སུ་མདུན་གྱི་ནེམེ་མཁའ་ལ་བླ་མ་ཡི་དམ་ལྷ་བསམས་ལ།ཨ་ཡར་ཧཱུྃ་ལ་བསྟིམ་ལ།སྠི
བོའི་ཀྵུཾ་གསལ་ལ་ཚངས་བུག་ཧར་གྱིས་སོང་བར་བསམས་ལ།ངག་ཏུ་ཨ་ཧི་ཀ་དྲག་ཏུ་བརྗོད་ལ།ཧཱུྃ་དེ་ཡར་ལ་ཚེགས་མེད་དུ་བཏོན་ལ།ཡི་དམ་ལྷའི་ཐུགས་ཀར་ཐིམ་པར་བསམ།།དེ་ལྟར་ཡང་ཡང་བྱས་པས་ངེས་པར་འཕོ་བའོ།།དེ་ནི་རབ་འོད་གསལ།འབྲིང་།།
སྐྱ་ལུས།ཐ་མ་བསྐྱེད་རིམ་གྱིས་འཕོ་བ་གསུམ་མོ།།ད་ནི་བཙན་ཐབས་ཀྱིས་འཕོ་བ་ལ།པུས་མོ་གཉིས་ས་ལ་བཙུག།ལག་པ་གཉིས་ལྟེག་ཁུང་དུ་སྦྲེལ།རྐེད་པ་དབྱུག་པ་ལ་བཀལ་ལ།སྙིང་གྱེན་ལ་ལོག་གིས་ལོག་པར་བསམས་ལ་ངག་ཏུ་ཧི་ཀ་དྲག་ཏུ་བརྗོད་པས་ངེས་པར་བདེ་
ཅན་དུ་འཕོ་གསུང་།ཡང་སྙིང་མ་ཟློག་པར་སྙིང་གར་ཧཱུྃ་གཅིག་བསམས་ལ།ཚངས་བུག་གོང་བཞིན་བསམས་ལ།དེ་ནས་ཧཱུཾ་དེ་ལྟར་གྱིས་ཐོན་ནས་ཡི་དམ་ལྷའི་ཐུགས་ཀར་ཐིམ་པར་བསམས་པའམ།ཡང་ན་བདེ་བ་ཅན་དུ་སོང་བར་བསམས་ནས་ངག་ཏུ།།།
ཧི་ཀ་དྲག་ཏུ་བརྗོད་པས་འཕོ་གསུང་ངོ་།།རླུང་སྦྱང་བའི་ཐབས་ནི།སྟན་བདེ་བ་ལ་སེམས་དཔའི་སྐྱིལ་ཀྲུང་བཅའ།སྦལ་པ་བསྲང་།ཨོས་ཀོ་བཀུག།ལག་པ་མཉམ་བཞག་གི་ཕྱག་རྒྱ་ལྟེ་བའི་འོག་ཏུ་བཞག་སྟེ།དང་པོ་ཕྱིར་འགྲོ་ནང་འགྲོ་ཁ་
ཅིག་བྱས་ནས།།རླུང་གནས་སུ་བཞག་སྟེ།དེ་ནས་རླུང་ནང་དུ་རྫོགས་པར་བླངས་ལ་ཐུབ་ཚད་བཟུང་ངོ་།།དེ་ནས་ཞག་བཅོ་ལྔ་ཉི་ཤུའི་བར་དུ་བསྒོམས་པས།རླུང་ནང་དུ་ཡུན་རིང་དུ་ཐུབ་པ་སྙམ་བྱེད་ན།རང་གིས་རླུང་བཟུང་སྟེ་གྲོགས་ཅིག་སུར་བཞག།
ལ།ཕྲེང་བ་ལ་ཁོའི་རླུང་བགྲང་དུ་བཅུག་སྟེ།དེ་ནས་རང་གི་རླུང་མ་ཐུབ་ན་བཏང་བ་དང་མཉམ་དུ་གྲོགས་ཀྱིས་ཀྱང་ཕྲེང་བ་བཞག་སྟེ།ཕྲེང་བ་དེ་ལ་དུག་དུ་རྩ་དྲུག་ཐེམས་པ་དུག་ན་དེས་ཆོས།།ལྷག་ན་སྐྱོན་མེད།མདེན་ནག་གཅིག་གཉིས་ཤིག་བསྒོམ།

དེ་ལྟར་རླུང་སུམ་ཅུ་རྩ་དྲུག་ཁེགས་པ་དང་འཕོ་བ་སྦྱང་།དེ་ནི་རླུང་སྦྱང་བའི་མན་ངག་རྫོགས་སོ།།།།དེ་ནས་རླུང་འབྱོངས་ནས།ཡང་ལུས་བཅོས་ནས།རང་ལྷ་སྐུར་གསལ་བའི་སྤྱི་བོར་ཚངས་བུག་ཏུ་ཀྵཾ།མིག་གཉིས་སུ་ཧཱུྃ།སྨིན་མཚམས་སུ་ཧཱུྃ།
རྣ་བ་གཉིས་དང་།སྣ་བུག་གཉིས་སུ་ཡཾ་རེ་རེ།ཁར་སུཾ།ལྟེ་བར་ཧཱུྃ།གཤང་གཅིའི་ལམ་དུ་ཀྵཾ།ཡི་གེ་རྣམས་ཁ་དོག་དཀར་པོར་བསམ་སྟེ།དེ་ལྟར་སྒོ་དགུ་ཡི་གེ་དགུས་བཀག་ནས་རླུང་ནང་དུ་བསྟིམ་སྟེ།ལྟེ་བ་ན་སེམས་ཀྱི་རྒྱལ་པོ་ཨར་གནས་ཏེ།
ཧི་ཀ་ཉི་ཤུ་རྩ་གཅིག་བརྗོད་པས།ཧི་ཀ་རེ་རེ་ལ་དེ་ཡར་བྱུང་བས་ཀླད་པའི་སྟེང་།ཐོད་པའི་འོག་ཏུ་ཡར་དྲང་ངོ་།།དེ་ཡང་ཕྲེང་རྡོག་ཉི་ཤུ་རྩ་གཅིག་ལ་བགྲང་སྟེ།དེ་ལ་ཐ་མ་མི་འཆོས།དེ་ནས་ཡང་རླུང་བསྟིམ་སྟེ།ཕྲེང་བ་ལ་ཧི་ཀ་ཉི་ཤུ་རྩ་གཅིག་བརྗོད
པས།ལྟེ་བར་ཨ་དེ་མར་དབབ་བོ།།དེ་ནས་ཡང་རླུང་བཏང་སྟེ་ངལ་ཨན་ཅིག་གསོའོ།།དེ་ཀ་བཞིན་ཡར་འདྲེན་པ་ལྷག་པར་ཡང་ཡང་བསྒོམ་མོ།།ཐུན་འཇོག་ན་སྤྱི་བོར་མི་བཞག་པར་ལྟེ་བར་ཕབ་ལ།དེ་ནས་ཐུན་མཚམས་བྱའོ།།དེ་འདྲ་ཞག
བདུན་བསྒོམས་པས་འཕོ་བ་འབྱོངས་ཏེ།འབྱོངས་པའི་རྟགས་ལྔ་ནི།ལྟོ་ཆེ་བ།དཔྲལ་བ་ན་ཕར་ཚ་བའམ།རྡུལ་ཚ་བ་འཆར་བ་འབྱུང་ངོ་།།མཆོག་མ་ཏོག་སྟེ་འགྲོ་བ་ལྟ་བུ་བྱུང་ན་འབྱོངས་པ་ཡིན།ཞེས་བླ་མ་གསུང་སྟེ།དེ་མི་དགོས་པས་རླུང་བསྟིམ།
ལལ་བདེ་མོར་ཡར་འགྲོ་མར་འགྲོ་འོངས་ནས་འབྱོངས་པ་ཡིན།དེ་ལྟར་འབྱོངས་པ་དེ་ལོ་ཉི་ཤུ་ཙམ་ན་བྱས་ནས།དེ་ནས་བཞག་སྟེ།ལོ་ལྔ་བཅུ་དྲུག་ཅུ་ཙམ་ན།འཆི་བའི་དུས་འཕོས་པས་ཆོ་ག་གསུང་།དེ་ལྟར་གདན་བཞི་ལས།རྔུབ་པ་སྔོན་དུ་
བབམས་ནས་ནི།།ཐམས་ཅད་དུ་ནི་དགག་པར་བྱ།ཅེས་པ་ནས།ཉི་ཤུ་རྩ་གཅིག་དབུགས་དག་གིས།གནས་ནས་དྲག་ཏུ་དྲངས་ནས་སུ།།ཚིགས་གཅིག་ནས་ནི་ཚིགས་གཅིག་གོ།།ཚིག་དགུ་གོང་མའི་བར་དུའོ།།ཡར་ལྡོག་མར་ལྡོག་ས་བོན།

གྱིས།།སྦྱང་བྱའི་ཡི་གེ་ཕྱེད་དང་གཉིས།།ང་རོ་དྲག་ཏུ་བརྗོད་པ་ཡིས།ཤེས་གསུངས་པའི་དོན་ཡིན་ནོ།།འཕོ་བ་འབྱོངས་ནས།ཕྱིས་འཆི་བའི་དུས་སུ་འཕོ་བ་བྱ་སྟེ།དེ་ཡང་གདན་བཞི་ལས།འཆི་བའི་མཚན་མ
མཐོང་ནས་ནི།།འཆི་བར་གྱུར་པའི་དུས་བྱུང་ནས།།རིམས་ལ་སོགས་པ་མ་ཕོག་པར།།འཕོ་བ་སྦྱོང་བ་མཆོག་ཡིན་ནོ།།ཅེས་གསུངས་པའི་དོན།གནས་ཁང་ཡིད་དང་མཐུན་པར།ཡི་དམ་ལྷའི་སྐུ་ལུགས་མའམ་རས་བྲིས་བཞུགས་སུ་གཞུག།
མེ་ཏོག་ལ་སོགས་པ་ཅི་འབྱོར་པ་དང་གཏོར་མ་བཤམས་ལ།ཏིང་ངེ་འཛིན་གྱིས་ཀྱང་ཡི་དམ་ལྷ་དང་ཕྱོགས་བཅུའི་སངས་རྒྱས་བྱང་ཆུབ་སེམས་དཔའ་རྣམས་སྤྱན་དྲངས་ལ།དེ་རྣམས་ལ་མཆོད་པ་དང་།གཏོར་མ་ཅི་འབྱོར་པ་ཕུལ།དེ་ནས་རང་སྟན་
བདེ་བ་ལ་སྐྱིལ་ཀྲུང་བཅས་ལརྒལ་པ་བསྲང་།ལག་པ་མཉམ་བཞག་གི་ཕྱག་རྒྱ་བྱ་སྟེ་ལྷའི་སྐུར་བསྒོམ།སྒོ་དགུ་ཡི་གེ་དགུས་དགག།དེར་རླུང་བསྟིམ་མི་དགོས།ལྟེ་བའི་ཨ་དེ་གོང་བཞིན།ཧི་ཀ་ཉི་ཤུ་རྩ་གཅིག་གིས་ཡང་དྲང་།དེ་ནས་ཡང
མར་ལྟེ་བར་དབབ།དེ་ནི་ཉམས་སད་པའོ།།དེས་ན་སྤྱི་བོའི་ཀྵུཾ་དེ་གསལ་ཏེ།སྤྱི་བོར་ཧར་གྱིས་སོང་བར་བསམས་ལ།དེ་ནས་རྐང་མཐིལ་གཉིས་སུ་ཡཾ་ཡིག་རེ་རེ་བསམ།དཀུ་གཡས་གཡོན་གཉིས་དང་།མཆན་ཁུང་གཉིས་སུ་ཡཾ་རེ་རེ།སྙིང
གར་ཡང་ཡཾ་བཞིས་བསྐོར་བར་བསམ།དེ་ནས་ཡཾ་དེ་རྣམས་ལས་རླུང་གི་དཀྱིལ་འཁོར་བཅུ་གཞུའི་དབྱིབས་སུ་འདུག་པ་བུར་སྒྲ་དང་བཅས་པས་སེམས་ཀྱི་རྒྱལ་པོ་ཨ་བཏེག་ཏེ་འདུག་པར་བསམས་ལ།ཧི་ཀ་ཉི་ཤུ་རྩ་གཅིག་གིས་ཤིན་ཏུ་དྲགས་པར་
དྲངས་ཏེ།སྤྱི་བོ་ན་ཨ་དེ་རྒྱངས་ཀྱིས་སོང་བར་བསམས་ལ།ཡི་དམ་ལྷའི་ཐུགས་ཀར་ཤེས་པ་གཏད།དེས་མི་འཕོ་ན་ཧི་ཀ་ཉི་ཤུ་རྩ་གསུམ་རྩ་བཞི་རྩ་ལྔ་བརྗོད་པས་མི་འཕོ་མི་སྲིད་དོ།།དེ་ཡང་གདན་བཞི་ལས།ལུས་ལ་རླུང་གི་ཁ་དོག་དང་།

ཧཱུྃཧཱུཾ་གི་ས་བོན་དྲུག་པ་རུ།།རླུང་གི་མཐའ་ཡི་རྩ་བར་ནི།།ས་བོན་སེམས་ཀྱིས་དྲངས་པར་བྱ།ཞེས་གསུངས་པ་དང་།བཤད་རྒྱུད་ལས་ཀྱང་།ཧཱུྃ་གིཥར་རོ་དྲག་པོ་ཡིས།།ལུས་ཅན་རྣམས་ནི་བཀོལ་བར་བྱ།ཅེས་གསུངས་སོ།།དེ་ལྟར་འཕོས།
པས་རླུང་སེམས་ཚངས་པའི་བུ་ག་ནས་ཕྱུ་རུ་རུ་འབྱུང་གསུང་ངོ་།།དེས་ནི་བར་དོར་སངས་རྒྱའོ།།དེ་ཡང་གདན་བཞི་ལས།དེ་བཞིན་འདས་པའི་ལུས་དག་ལས།།ཡེ་ཤེས་ལྔ་ནི་རང་དགར་འབྱུང་།ཞེས་གསུངས་སོ།།སྤངས་ནས་འཕོ་བའི་
མན་ངག་གོ།།ན་མོ་གུ་རུ།གཉིད་འོད་གསལ་དུ་གཞུག་པ་ནི།དོ་ནུབ་རྨི་ལམ་མི་རྨི་བར།གཉིད་ཀྱི་དུས་སུ་འོད་གསལ་བ་སྒོམ་དགོས་སྙམ་ནས།རང་གི་སྙིང་གར་པདྨ་འདབ་མ་བཞི་པའི་ལྟེ་བར་ཧཱུཾ་བསམས་ནས།
དེ་ལ་ཤེས་པ་གཏད་ནས་གཉིད་ལོག་གོ།།གཉིད་སད་པ་དང་།དེ་ཅི་ཡང་གཉིད་འོད་གསལ་དུ་མ་ཚུད་པར་འདུག།ད་ཅི་ནས་ཀྱང་་གཉིད་འོད་གསལ་དུ་བསྒོམ་དགོས་སྙམ་ནས།གཉིད་ལོག་པས་གཉིད་དུས་སུ་འོད་གསལ་ངོས་ཟིན་ནས།།
གཉིད་ལོག་མ་ལོག་མེད་པར་འོད་གསལ་དུ་འབྱུང་ངོ་།།དེ་ཡང་བླ་མའི་ཞལ་ནས།ཡང་ན་འོད་གསལ་བ་ལ་བཞག་བྱ་པ་གཉིད་མི་ལོག་པའི་དུས་རང་ནས་འོད་གསལ་ལ་བཞག་ནས་བསྒོམ་པ་ལུགས་གཅིག་ཡིན་ནོ།།དེ་ནས་གཉིད་ལོག་མ་ལོག་མེད
པཔར་འོད་གསལ་དུ་འབྱུང་བ་ཡིན་ཏེ།གང་ཟག་གཅིག་གཞན་གང་ལ་ཡང་མི་རྟེན་པར་གཉིད་ཀྱི་སྒོ་ནས་སངས་རྒྱའོ།།གཉིད་འོད་གསལ་དུ་གཞུག་པའི་མན་ངག་གོ།།།ན་མོ་གུ་རུ།མངལ་དུ་སེམས་ཅན་ཆགས་པ་ནི།ཕ་མ་གཉིས
ཀྱིས་སྔར་དེ་ཆགས་པའི་ལས་བསག་པའི་ལས་ལྷག་མ་དེ་དུས་དང་ལྡན་ཞིང་ཟླ་མཚན་དང་ལྡན་པ་དང་།ཕ་མ་གཉིས་འདོད་ཆག་ལངས་ནས་འཕྲད་པ་དང་།དྲི་ཟ་ཉེ་བར་འཁོར་བ་ལས་མངལ་ཆགས་པར་ཆོས་མངོན་པ་ནས་བཤད་དོ།སྔོན་དུ་ཕྱི་མཆི་ལུས་ཀྱི་སྣང་བ།བྱང

སྲིད་པའི་ཤ་གཟུགས་ཅན།།དབང་པོ་དབང་པོ་ཐམས་ཆད་ཚང་བ།ཀུན་ཚང་ཐོགས་མེད་རྒྱུ།།མངལ་དང་རྡོ་རྗེ་གདན་གཉིས་མ་གཏོགས་གཞན་གང་ལ་མི་ཐོགས།།རིགས་མཐུན་ལྷ་མིག་དག་པས་མཐོང་།བར་དོ་རངས་ཕན་ཚུན་དང་ལྷའི་མིག་གིས་མཐོང་བར་བཤད།།ཟས་སུ་དེ་ནི་དྲི་
ལྡོག་དེ་ནི་དྲི་ཟའོ།།ཟའོ།།བློ་ནི་སྔོན་ཕྱིན་ཅི་ལོག་ལ་གོམས་པས།ཕྱིན་ཅི་ལོག་གྱུར་པས།།རྩེ་དགས་འགྲོ་སྐྱེ་བ་ལེན་པ་པདྨའི་མཚོ་ལ་དང་མོ་བརྩེ་བལྟར་འགྲོ་བའོ།།པའི་ཡུལ་དུ་འགྲོ།ཞེས་སློབ་དཔོན་དབྱིག་གཉེན་གྱིས་གསུངས་སོ།༈།ན་མོ་གུ་རུ།སྒྱུ་ལུས་སྤྱད་པ་འདི་ལྟར་བྱ་སྟེ།།།
གཉིད་སད་པའི་དུས་སུ།རྗེས་ཐོབ་ལ་བདག་བྱིན་གྱིས་བརླབ་པ་ནི།རང་དང་སྣང་བ་ཐམས་ཅད་མཉམ་བཞག་རྨི་ལམ་གྱི་དུས་སུ་སྣང་བ་བཞིན།ཐམས་ཅད་སྒྱུ་མའམ་ཆུ་ཟླ་ལྟ་བུར་བྱས་ཤིང་བསྒོམ།དེ་ལ་དེ་བཞིན་བསྒོམས་པས་ཡེ་ཤེས་འཆར་རོ།།ཡང
གཉིད་སད་ནས་རྗེས་ཐོབ་ལ་འདི་ལྟར་བསྒོམ་ཏེ།རང་ཐ་མལ་གྱི་ལུས་མེ་ལོང་ལ་གསལ་བ་ལྟར་བལྟས་ལ།མེ་ལོང་མདུན་དུ་རང་ལ་བསྟན་ནས་ཡིད་ཡུལ་དུ་བལྟ་ཞིང་གསལ་བར་བསྒོམ་མོ།།དེ་གསལ་པོར་བརྟན་ནས་ཡོན་ཏན་མང་དུ་བརྗོད་དེ་བསྟོད་
པས་དེ་ལ་དགའ་བའི་སེམས་མི་འབྱུང་སྟེ།སྒྱུ་ལུས་ཡིན་པས་སོ།།ཡང་སྐབས་སུ་དེ་ལ་ངན་གྱི་བྱེ་བྲག་མང་དུ་བརྗོད་དེ་སྨད་པས།དེ་ལ་མི་དགའ་བའི་སེམས་མི་འབྱུང་ངོ་།།དེ་ལྟར་ལན་མང་དུ་བསྒོམ་ཞིང་ཤིན་ཏུ་བརྟན་ནས།ཡང་དེ་རང་གི་ལུས་ལ་
གཞུག་ཅིང་།རང་ཉིད་སྒྱུ་མའི་ལུས་ལ་བསྟོད་པས་དགའ་བ་མེད།སྨད་པས་མི་དགའ་བ་མེད་པའི་ལུས་སུ་བསྒོམ།དེ་ལ་གསལ་དུ་མ་འདོད་ན་མདུན་དུ་ཡང་བསྒོམ་ལ།ཡང་ལུས་ལ་གཞུག་ཅིང་བསྒོམ་མོ།།རང་ཡི་དམ་གྱི་ལྷར་བྱས་ལ་བསྟོད
ར་མང་དུ་བཏང་ངོ་།།དེ་ལ་དགའ་བ་མི་སྐྱེ་ན་རང་གི་ལུས་ལ་གཞུག་གོ།།དེ་ནི་ངེས་པར་སྒྱུ་མའམ་ཆུ་ཟླ་ལ་སོགས་པའི་ལུས་སུ་མཐོང་བ་འོང་ལ།རང་གི་མངོན་ཞེ་ན་ལོག་ནས་སྣང་བ་ཐམས་ཅད་ཀྱི་ཞེན་པ་ལྡོག་པ་ལ་ཚེགས་མེད་ཅིང་།སྣང་བ་ཐམས་ཅད

ཀྱང་སྒྱུ་མའི་རྣམ་པར་ལོང་ལོང་མཐོང་བར་འགྱུར་རོ།།ཐ་མལ་གྱི་སྣང་བ་རྣམ་པ་ཐམས་ཅད་དུ་མི་འགྱུར་རོ།།དེ་དུས་སྣང་བ་ཐམས་ཅད་སྒྱུ་མར་གྲུབ་པ་ཇི་ལྟར་ཡང་བསྒྱུར་དུ་འདོད་དེ།གཉིད་ཀྱི་དུས་སུ་སད་པའི་དུས་ཉིད་དང་དབྱེར་མེད་དུ་ཕྲིལ་ལེ་གནས་པ་ནི་གཉིད་ལོག་མ་ལོག་དབྱེར་མེད་པས
བྱའོ།།སྐྱུ་ལུས་ཀྱི་མན་ངག་གོ།།བཀྲ་ཤིས་སོ།།